Totul s-a întâmplat pe data de 13 mai, în satul Ustia, raionul Glodeni din Republica Moldova. Un apel la numărul unic de urgenţă i-a anunţat pe poliţişti că o femeie a fost găsită moartă în casa sa.
"La data de 13 mai, polițiștii din Glodeni, au fost alertați de o persoană care a comunicat că ruda sa, o femeie de 74 de ani, a fost depistată decedată în propria locuință. Imediat la fața locului a fost solicitat Centrul Tehnico-Criminalistic și Expertize Judiciare al IGP, iar cercetările preliminare au arătat că femeia ar fi decedat în urma mai multor plăgi. În aceeași zi, ca urmare a acțiunilor procesual penale întreprinse de ofițerii Direcției 'Nord' a INI, polițiștii din Glodeni și procurori, a fost identificat un suspect, care s-a dovedit a fi consătean de-al victimelor. Acesta a fost depistat chiar acasă la el, în stare de ebrietate", au precizat poliţiştii într-un comunicat.
În timp ce făceau cercetări în casa suspectului, poliţiştii au auzit un strigăt de ajutor care venea de sub pământ, în spatele casei, dintr-un beci improvizat.
"Audiat de oamenii legii tânărul se încurca în declarații. În timpul cercetării locuinței acestuia și a acumulării probelor, în apropierea domiciliului oamenii legii au auzit de sub pământ, un strigăt de ajutor. În urma săpăturilor, polițiștii au depistat un beci improvizat, iar în interior a fost găsit un bărbat în stare conștientă, cu o plagă în regiunea gâtului. Victima a spus polițiștilor că la 11 mai, împreună cu suspectul au consumat băuturi alcoolice, după care între ei s-a iscat un conflict, în timpul căruia a primit o plagă și a fost închis în acel beci. La fel, s-a stabilit că bănuitul a comis omorul în noaptea de 12 spre 13 mai", au mai arătat poliţiştii moldoveni.
Bărbatul salvat a fost dus la spital şi a primit îngrijiri medicale.
Suspectul, un tânăr în vârstă de 18 ani, a fost reţinut pentru 72 de ore, fiind acuzat de omor şi tentativă de omor.
Un tânăr de 18 ani din satul Ustia, raionul Glodeni, a fost reținut pentru 72 de ore, fiind suspectat de omor și tentativă de omor. Acesta ar fi omorât o femeie de 74 de ani, iar pe un bărbat de 62 de ani, l-ar fi înjunghiat, după care l-ar fi închis într-un beci improvizat într-un câmp, pe care l-a acoperit cu pământ. ????????̆ ?????????̦??? ????????? ? ?????̦??̦?????, ??̆?????? ? ???? ??̆??? ???? https://politia.md/ro/content/glodeni-retinut-fiind-suspectat-de-omor-si-tentativa-de-omor
Publicată de Poliția Republicii Moldova pe Miercuri, 15 mai 2024